### 5.     Økonomiske konsekvenser af ny ferielov

**Åbent**

Sagsnr.: 326-2020-64598       J.nr.: 00.30.00           Dokumentnr.:
326-2020-243672

**Sagstype**

Beslutning.

**Resume og sagens baggrund**

Folketinget har vedtaget en ny ferielov, der indfører
samtidighedsferie fra 1. september 2020. Indførelse af samtidighedsferie
betyder, at alle ansatte, der har optjent ret til ferie med løn efter de gamle
regler vil få en ret til dobbelt ferie i en periode. De kommunale medarbejdere
får på den baggrund som udgangspunkt indefrosset 5 ugers ferie og en del af det
særlige ferietillæg til senere udbetaling. Kommunen har forskellige muligheder
i forhold til, hvordan de indefrosne feriemidler skal afregnes og budgetlægges.

**Indstillinger**

Direktøren indstiller,

1.    at de indefrosne
feriemidler håndteres centralt i kommunen,

2.    at sagen
oversendes til budget 2021.

**Behandling**

Økonomiudvalget, Kommunalbestyrelsen.

**Sagsfremstilling**

Ændringen af ferieloven betyder,
at alle medarbejdere fremover afholder ferie med løn samtidig med, at ferien
opspares. Ændringen medfører samtidigt, at feriepenge, som er optjent fra 1.
september 2019 til 31. august 2020 først udbetales, når medarbejderen går på
pension. Ind til da vil den enkelte medarbejders indefrosne feriepenge henstå
på en konto i Lønmodtagernes Feriemidler.

Kommunens afregning til
Lønmodtagernes Feriemidler kan ske på tre måder. Afregning her og nu af beløbet
for de indefrosne feriemidler på ca. 148 mio. kr., eller afregning i takt med
at medarbejderne fratræder deres stilling på grund af stillingsskift eller
pensionering. Alternativt kan de indefrosne feriemidler indbetales over et
antal år efter kommunens valg.

Såfremt der ikke afregnes her og nu, skal det skyldige beløb
forrentes. Denne forrentning betegnes indeksering.

**Økonomiske konsekvenser**

De opgjorte, indefrosne feriemidler udgør ca. 148 mio. kr.
Indekseringen af feriemidlerne begynder den 1. september 2020, og den er
månedlig.

Såfremt kommunen vælger at indbetale det fulde beløb her og
nu, kan det finansieres ved at nedsætte lønsummerne med 0,2 pct. Dette vil
betyde, at kommunens samlede lønbudget reduceres med ca. 3,0 mio. kr. årligt.
Finansieringen af de indefrosne feriemidler vil efter ca. 50 år være opsamlet,
hvilket svarer til tidsperspektivet for ansættelsen i kommunen af medarbejdere,
der har indefrosne feriemidler.

Der henvises til en nærmere beskrivelse i vedlagte notat,
herunder om de forskellige afledte virkninger i forskellige situationer.

**Økonomiudvalgets møde den 19.
august 2020:**

Anbefales.

**Bilag**

|  |  |
| --- | --- |
| Notat om de økonomiske konsekvenser af ny ferielov | 326-2020-250813 |